- Side 114 av 136 -
Mammablogg: Sunniva tester Polarn O. Pyret nettbutikk
Forfatter SunnivaPublisert 28. september 2012 Legg igjen en kommentar til Mammablogg: Sunniva tester Polarn O. Pyret nettbutikk
For en liten stund tilbake ble jeg kontaktet av Polarn O. Pyret, som lurte på om jeg hadde lyst til å teste deres nye nettbutikk, i mailen skriver de blant annet:
At normale åpningstider kan være en utfordring for småbarnsforeldre, er det jo ingen tvil om. Og vi i Polarn O. Pyret er glade for å tilby den etterlengtende ekstraservicen ved å la kundene selv velge når på døgnet innkjøpene skal skje. Vi er også stolte av tjenesten Brukte klær der du gratis kan kjøpe og selge brukte klær via vår nettbutikk.
Jeg har jo nylig (helt sant) oppdaget shopping per internett, og jeg eeelsker det, og de har helt rett i at tid er noe man får mindre av som småbarnsforelder - samtidig som man plutselig må ha nye klær fordi barnet har vokst noe som kan virke som 5 cm over natten! Da er nett-shopping genialt, og det er virkelig på tide at man også kan handle de flotte klærne til Polarn O. Pyret over nettet, og jeg takket selvsagt ja til å teste nettbutikken 🙂
Nettsiden er fresh og fin, og stort sett oversiktlig.
Av negative ting å si så er det egentlig bare småpirk, men det er sånne ting jeg blir litt irritert over når jeg skal shoppe på nett:
Jeg savner en "tilbake til der du var"-knapp, etter at man har puttet noe i kassen (man vil jo ofte tilbake og titte og kanskje shoppe mer, og sånn som det er nå så er det litt klønete).
Når man har funnet et plagg man vil kjøpe og ønsker å bestemme riktig størrelse så må man bestemme farge først; det er jo greit nok det, men når det kun er ett fargevalg som er mulig blir det faktisk litt forvirrende - og jeg må innrømme at jeg ble sittende og irritere meg over dette, og trodde nettsiden hadde hengt seg, eller noe 😛 (Tror forresten jeg ville foretrekke at begge fargene ble vist i oversikten, og at man allerede hadde valgt farge når man klikket seg inn på det aktuelle plagget, så kunne man heller få en beskjed om at "dette plagget finnes også i en annen farge")
En ting jeg liker veldig godt med Polarn O. Pyret er at de har kjempeflotte BARNEklær, som ikke roper «see jeg er jente og jeg skal bare ha rosa, og helst upraktiske klær»; altså, H&M sine jentegenesere er laget for å sitte trangt – på 2 år gamle jenter…! Det er både gutteklær og jenteklær her, men det er også mulig å gå inn på unisex-klær - det liker jeg 🙂 I tillegg er klærne sterke i fargene og har morsomme mønstre - slik skal barneklær være.
Valget falt denne gangen på denne utrolig fine unisex-genseren med elger på <3, pluss matchende lue – det er jo plutselig en nødvendighet igjen *sukk*
Det gikk fort fra bestilling til varene var hos oss, bare et par dager, og luen har blitt en ny favoritt hos Alexandra; det er denne hun vil ha på seg om dagen, og hun forteller gladelig medpassasjerer på t-banen om morgenen at det er elg på luen hennes 🙂 Kvaliteten på klærne virker veldig god, men må her innrømme at jeg vanligvis har vært fornøyd med kvaliteten på alle de barneklærne jeg har hatt til Alexandra - heldigvis også denne gangen 😉
Det første Alexandra gjorde da vi hadde åpnet pakken var å dra på seg den luen <3
Noe som er veldig positivt er bruktklærsiden - denne skal jeg absolutt teste ved en senere anledning 🙂
KJØP OG SALG AV BRUKTE POLARN. O PYRET KLÆR
Vi er opptatt av å ta vare på miljøet, og her kan du selv bidra ved å selge eller kjøpe brukte Polarn O. Pyret klær. Våre klær har høy kvalitet og kan gjerne arves både av gutter og jenter. Tjenesten er gratis!
Publisert 28. september 2012 Kategorier mammablogg, UncategorizedLegg igjen en kommentar til Mammablogg: Sunniva tester Polarn O. Pyret nettbutikk
Bilder fra UngForsk
Forfatter SunnivaPublisert 27. september 2012 Legg igjen en kommentar til Bilder fra UngForsk
Da er UngForsk unnagjort, og jeg kan bruke de to siste dagene før helgen til å forberede det o'store uran-233-eksperimentet som starter på mandag, og varer de to neste ukene (da blir jeg busy busy busy).
Er jo ikke helt sikker på hva elevene som besøkte oss på tirsdag og onsdag egentlig syntes om foredraget Eirik og jeg holdt, men vi kom oss ihvertfall igjennom et ganske bredt spekter av temaer (på de 30 minuttene vi hadde til rådighet),
<3 hva fysikk egentlig er (fysikk er ALT) <3
<3 hva man "blir" ved å studere fysikk <3
<3 CERN og partikkelfysikk og Higgs <3
<3 realfag er viktig for å "redde verden" <3
<3 flytende nitrogen og ballonger <3
<3 vitenskapelig metode <3
<3 etikk (vitenskap/forskning er ikke ondt eller godt, men anvendelsen kan være god eller ond) <3
"Masterskoene" mine; som min franskbritiske veileder mente var upassende å bruke da jeg skulle forsvare masteroppgaven min - som gjorde at jeg begynte å gråte ca en time før jeg skulle i ilden...det gikk heldigvis meget bra, da - og jeg kommer selvsagt ikke til å slutte med høye hæler (kanskje jeg kan finne en rosa, men elegant drakt av noe slag til doktorgradsdisputasen min, når jeg kommer så langt)
For én gangs skyld: et bilder hvor jeg smiler, og allikevel ser "normal" ut (øynene mine blir som regel helt borte når jeg smiler sånn...). I hånden holder jeg et "proton", som Eirik og jeg brukte for å demonstrere hva som skjer når de kolliderer veldig, veldig mange protoner i veldig, veldig stor hastighet på CERN (hint: energi = masse 😉 )
Det ble selvsagt også litt basic kjernefysikk, hvor jeg stilte spørsmålet "Kan jeg lage gull?" Svaret er jo at selvsagt kan jeg lage gull 😉 Det er faktisk så enkelt at gull har 79 protoner i atomkjernen sin, så hvis jeg tar det stoffet som har 78 protoner i atomkjernen sin (altså, platinum) og skyter med protoner på dette stoffet, så vil det kunne absorbere protonene, og meget enkel matematikk viser at 78 protoner + 1 proton = 79 protoner = gull! Ok, det er kanskje ikke såååå enkelt å faktisk gjøre det i praksis, men det er på ingen måte noen umulighet - kjernefysikere er de moderne alkymister...;)
Det fylles opp med elever i Store Fysiske Auditorium, tidlig en tirsdags morgen 🙂
Endelig fikk jeg sett Vitenshowet <3 til Andreas Wahl óg - SÅ fint, da, han er superflink 😀
Gutten her (tilfeldig utvalgt elev fra salen) var bare litt nervøs før Andr
eas skulle slippe en badehette fylt med vann ned på hodet hans - for å demonstrere vannkraft, selvsagt 😛
Publisert 27. september 2012 Kategorier foredrag, kjernefysikk, outfit, UncategorizedLegg igjen en kommentar til Bilder fra UngForsk
Forfatter SunnivaPublisert 24. september 2012 5 kommentarer til Radioaktivitet :)))
Hei dere søteste!!!
I kveld mååå jeg bare skrive litt om radioaktivitet:
De fleste atomkjerner er jo faktisk radioaktive, og den vanligste strålingen (ioniserende stråling) er alfa-, beta- og gammastråling.
Alfastråling, eller alfapartikler, om du vil, er heliumkjerner; altså en partikkel som består av 2 protoner og 2 nøytroner:)
Betastråling, eller betapartikler, er elektroner 🙂
Gammastråling er ikke partikler, og kanskje det man ser for seg når man tenker "stråling" - veldig høyfrekvent lys, på en måte 🙂
Atomkjernen kan sende ut forskjellige typer stråling; feks alfa-,beta- eller gammastråling
Alle de tre stråletypene, og også annen ioniserende stråling, har det til felles at de kan slå løs elektroner fra atomene i det materialet som de går igjennom: feks blyplater, eller kroppen din. Selv om dette er felles er på en måte alfastråling og gammastråling to ytterpunkter, og oppfører seg egentlig ganske forskjellig...
For det første så er det jo sånn at de tre forskjellige stråletypene har veldig forskjellig rekkevidde: Alfapartikkelen går veldig kort i luft, og stoppes av feks et papirark, eller dødhuden din (hvis du hadde et stoff som sendte ut alfastråling i hånden din). Betastrålingen har sånn "mellom"rekkevidde; den går gjennom huden din, men stoppes av et ganske tynt lag metall (men det er ikke så lurt å holde et stoff som sender ut masse betastråling, for da kan du faktisk være så superuheldig å få brannsår på huden din :/ ). Gammastrålingen har lang rekkevidde og kan feks gå rett gjennom kroppen din (uten egentlig å gjøre så masse skade), og man trenger en god del bly for å stoppe denne stråletypen.
Hvilken stråletype som er mest skadelig, kan man ikke bare si sånn helt uten videre - for det kommer jo feks an på om kilden (det stoffet som sender ut strålingen) er utenfor eller inne i kroppen. For å gjøre det enda vanskeligere kan det også være stor forskjell på hvor skadelig det er avhengig av om man spiser eller puster inn strålekilden (plutonium er feks veldig radiotoksisk hvis man puster det inn, og kan øke sannsynligheten for lungekreft, mens det ikke er så ille dersom man spiser det - uten at jeg med dette anbefaler å spise plutonium til frokost, altså 😛 )
Dessuten er det sånn at alfastråling altså stoppes veldig lett, men den slår løs veldig mange elektroner på et lite område, og hvis dette skjer inne i kroppen din så er det ikke nødvendigvis så bra (siden den gjør masse skade på et begrenset område, istedetfor litt skde på et stort område) - dette kalles LET (Linear Energy Transfer), men det tror jeg nesten jeg må skrive mer om en annen dag, for nå er jeg bare så utrolig trett og sliten, og jeg må få skjønnhetssøvnen min før jeg skal stå og holde fordrag for masse elever ifbm UngForsk på Universitetet i morgen...kanskje vi sees?
Husk forresten at du kan subscribe til mine Facebook-oppdateringer, og/eller følge meg på Instagram - jeg heter selvsagt sunnivarose;)
Publisert 24. september 2012 Kategorier kjernefysikk, stråling, Uncategorized5 kommentarer til Radioaktivitet :)))
Kjedelig episode på Forskningsrådets festaften… 8
Forfatter SunnivaPublisert 21. september 2012 8 kommentarer til Kjedelig episode på Forskningsrådets festaften…
Hei hjerter <3<3<3
Hjelp som tiden flyr; føler jeg jobber og jobber og jobber, og allikevel er jeg ikke i nærheten av å ha tatt igjen de to ukene jeg mistet på begynnelsen av dette semesteret (først var jeg i Cannes på ferie, så var det konferanse i Kiev - selv om det er reise med jobben er det jo ikke sånn at man har mindre av alle de "vanlige" tingene å gjøre på kontoret, liksom), og dette er også grunnen til at det er litt for lenge mellom hvert blogginnlegg om dagen...:(
Denne uken har også vært buzy, blandet sammen med kos - nærmere bestemt: Forskningsrådets Festaften. Denne kvelden skulle jo egentlig bare ha vært kos og gøy, men desverre møtte jeg en fyr som for meg bekrefter at det fortsatt fins en del holdninger der ute; enten om at jenter ikke kan realfag, eller at jenter som bryr seg om hvordan de ser ut og drar på fest med knall rosa sko ikke kan noe realfag :/
Vi sto altså og koste oss med et glass vin da denne mannen kom bort og begynte å prate med oss, og han fortalte at han hadde jobbet med hvorfor tvillingtårnene falt (det første jeg tenket da han sa tvillingtårn var to tårn i Ringenes Herre - SÅ fjernt, jeg vet :P) . Han nevnte aluminium, og jeg skjønte med én gang hva han mente (vår eminente kjemiprofessor Per Hoff hadde nemlig helt nylig fortalt meg litt om hvordan aluminium vil reagere kjempekraftig med vann hvis temperaturen bare er høy nok), og viste tydelig at jeg syntes dette var superinteressant, og stilte direkte og "vitenskapelige" spørsmål, som han besvarte med et "ja" eller "nei" eller ikke i det hele tatt (kanskje mest av dette); han var visst bare interessert i å snakke om dette med Christian - som gang på gang sa at han var regissør og ikke kunne noe om dette men at jeg var kjernefysiker og at han burde prate med meg... Egentlig ble jeg ganske fort uinteressert i å faktisk prate med denne mannen, men min indre forsker måtte jo teste ut om han kom til å fortsette å ignorere meg, eller om det bare var en tilfeldighet jeg hadde innbilt meg. Konklusjonen på dette miniforskningsprosjektet, etter å også ha diskutert resultatene med Christian, er at denne aluminiumsmannen tydelig mente at meg var det ikke noe poeng i å prate med, til tross for interesserte og skikkelige spørsmål fra min side :/
Så, sorry til deg aluminiumsmannen, hvis du mot formodning leser dette og syns jeg er urettferdig - men jeg syns du oppførte deg som en sjåvinistisk dust, og det er lite kult!
Heldigvis endte kvelden veldig bra, med superfine mennesker og godt drikke :DDD
*Klemme-på* alle ikkesjåvinistiske supre mennesker der ute som leser bloggen min!
Aaah, Cosmopolitans - sååå godt, da! Digger at det var en av gutta som bestilte det til oss, lurer på om det var for å være snill mot meg, eller bare fordi Cosmos er så rosa og friske og fine 😉
Og alle var enig om at det hadde vært en fin kveld *kremt* xD
Publisert 21. september 2012 Kategorier hverdagsliv, Uncategorized8 kommentarer til Kjedelig episode på Forskningsrådets festaften…
Foilene fra fredagens foredrag 1
Forfatter SunnivaPublisert 17. september 2012 25. juni 2018 1 kommentar til Foilene fra fredagens foredrag
Kjære dere, håper alle har hatt en fin helg; på oss ble det tur til Ullevållseter etterfulgt av fårikål hos Joakim og Lise - nydelig.
I løpet helgen fikk jeg en forespørsel om jeg ikke kunne legge ut alle foilene fra foredraget på fredag, og det vil jeg selvsagt gjøre 😀 Enjoy!
Måtte selvsagt nevne Fukushima; hva skjedde, hvordan og hvorfor...
Tokyos strålenivå var hele tiden lavere enn det som er i Oslo, i tillegg får man en ekstra stråledose ved å fly hjem fra Tokyo
Kort om det som skjedde i Tsjernobyl - som var en tragisk ulykke, allikevel "kun" førte til mindre enn 100 direkte dødsfall, og teoretisk vil gi 4000 ekstra kreftdødsfall.
Arvelige mutasjoner har så langt ikke vært observert hos mennesker
Hvorfor sammenlines stråling så sjeldent med alkohol? Altså "alle" skjønner at hvor skadelig det er å drikke alkohol har å gjøre med hvor mye du drikker (dose), og hvor ofte og hvor mye du drikker (doserate), og noe alkohol kan tom. være bra for deg - sånn er det faktisk med ioniserende stråling også 😉
I tillegg til at man får en større stråledose fra et kullkraftverk enn et kjernekraftverk er det utslipp av hyggelige stoffer som svovel og CO2, pluss at kullindustrien er ekstremt "skitten" mtp på gruveulykker og sånn...
Media har ofte en lite edruelig tilnærmingsmåte når det gjelder radioaktivitet; og, ja, norske fly frakter feks radioaktive mennesker HVER ENESTE DAG
Strålevern <3 "As Low As Reasonably Achieveable" - dette betyr at strålegrensene (hva er tillatt, liksom) settes så lavt som praktisk mulig, IKKE så høyt som det som er trygt. Gapet mellom det som er tillatt og det som er skadelig er som regel SÅ stort, da 🙂
Ekstra kreftdødsfall i Norge - tull.
Publisert 17. september 2012 25. juni 2018 Kategorier foredrag, stråling1 kommentar til Foilene fra fredagens foredrag
Ting som irriterer meg ;) 1
Forfatter SunnivaPublisert 14. september 2012 25. juni 2018 1 kommentar til Ting som irriterer meg ;)
I dag har jeg holdt foredrag for Realistforeningen ved Univeristetet i Oslo ifbm arrangementet Gildedagen. Tittelen ble til slutt "Ting som irriterer meg -gretten, gammel dame raller i 45 minutter" (jada, det er jeg som er gretten og gammel; er jo faktisk 50% eldre enn de som begynte på univeristetet nå 😛 ).
Mange hadde selkvsagt ikke mulighet til å komme, så jeg tenkte jeg kunne gi en rask oppsummering over alle de tingene jeg snakket om her - ENJOY!
<3 Naturlig vs "kunstig"; mange tror at alt som er naturlig er bra og det meste av det som er kunstig er ikke-bra. Dette er selvsagt bare tull, og en irriterende holdning (mange tror feks at radioaktivitet er noe unaturlig).
<3 Kjernekraft er ekstremt trygt, og det irriterer meg at det fremstilles som en skikkelig skummel og dårlig måte å produsere elektrisitet på
<3 Fukushima: media, og dermed folk, fokuserte kun på ulykken på kjernekraftverket, og ikke på det enorme omfanget av naturkatastrofen - som tok livet av 15 000 mennesker (4 døde ifbm Fukushimaulykken: én arbeider fikk hjerteinfarkt under jordskjelvet, to arbeidere ble tatt av tsunamien, og én arbeider døde i opprydningsarbeidet - klemt i hjel eller noe sånn)
<3 Oslo vs Tokyo; journalister dro i hopetall hjem fra Tokyo da det viste seg å være høyere strålenivåer enn normalt - selv om det til enhver tid er ca 30% høyere strålenivå i Oslo - rimelig idiotisk mao
<3 Tsjernobyl; i dag snakket jeg om hvordan denne ulykken blir sammenliknet med utslippet fra atomvåpen ("utslippet fra Tsjernobyl tilsvarer 100 Hiroshima-bomber"). Altså, det stemmer nok at uslippene blir det samme, men det betyr ikke at Tsjernobyl blir som 100 atombomber, siden en kjernefysisk eksplosjon er en helt enormt ødeleggende kraft, hvor selve trykkbølgen og varmen dreper - og i svært liten grad strålingen. Å bare si at Tsjernobyl er som 100 Hiroshima-bomber uten å spesifisere meget klart hva man mener er UETISK
<3 Stråledose burde sammenliknes med alkoholdose; en EVENTUELL skade er avhengig av dose (hvor mye drikker du) og doserate (hvor ofte og hvor mye drikker du), og noe stråling/alkohol kan til og med muligens være bra... Det irriterer meg at man kan få inntrykk av at vi burde fjerne alt av radioaktivitet og leve i et miljø uten stråling
<3 Medias håndtering av radioaktivitet/stråling/kjernekraft irriterer meg; feks Klassekampens "Norske rutefly frakter radioaktivt stoff" - ja, de frakter jo feks radioaktive mennesker
<3 Nedslakting av rein i Norge etter Tsjernobyl; dosen man fikk av å spise reinsdyrkjøtt i de mest kontaminerte områdene var så lave at man måtte spise 10 kg reinsdysrkjøtt før det i det hele tatt var samme dose som man får av en flytur over Atlanterhavet - allikevel var dette kjøttet liksom "for radioaktivt" til å spise. Irriterende
Dette er en fin oppsummering av medias håndtering av Fukushima-ulykken, spesielt, og stråling/radioaktivitet generelt (joda, det fins hederlige unntak - jeg hater absolutt ikke media, altså, men jeg syns de ofte ikke er flinke nok til å bruke eksperter som faktisk kan noe om et tema, og Bellona er ikke noe "sannhetsvirne", nei!)
Dette var noen av de tingene jeg snakket om på foredraget i dag 🙂
Nå er det helg, og bare littegrann foredragsjobbing, og kanskje litt lesing av fag står på helgetimeplanen. På søndag skal vi på tur i skogen med snille og søte Lise og Joakim, og vi er så heldige at vi skal hjem til dem og spise fårikål etterpå - som jeg eeelsker.
Publisert 14. september 2012 25. juni 2018 Kategorier foredrag, kjernefysikk, kjernekraft, kjernekraft: ulykker, stråling1 kommentar til Ting som irriterer meg ;)
REAL frokost (foredrag) 2
Forfatter SunnivaPublisert 13. september 2012 25. juni 2018 2 kommentarer til REAL frokost (foredrag)
EDIT: Dørene (og frokosten) åpner klokken 08:30, og foredraget mitt begynner klokken 09:00, ca - så da burde det være mye enklere å få med seg...;)
Kjære alle fine blogglesere!
Nå sitter jeg og forbereder meg til morgendagens foredrag som jeg skal holde ifbm arrangementet Gildedagen og deres "REAL frokost"; jeg skal i ilden allerede klokken 8:30 i morgen tidlig (hjelp, hvordan skal det gå...), men det er åpent og GRATIS FROKOST (veldig kjekt spesielt for studenter) allerede fra klokken 8:00 😀
Foredrag for RF <3<3<3
Foredraget mitt er altså ikke ferdig ennå, og det er kanskje litt dumt for jeg tenker å prate om noe som jeg ikke pleier å prate såååå mye om (når jeg holder foredrag) - nemlig STRÅLING. Ikke at jeg ikke pleier å ha en slide eller to om temaet, men i morgen tenker jeg kun og gi en kort innføring i kjernefysikkens fantastiske verden, før jeg beveger meg over i misforståelser/feiltolkninger/myter rundt radioaktivitet og stråling. Jeg tror og håper det blir bra, og jeg håper selvsagt at så mange som mulig vil komme og høre på meg, spise gratis egg og bacon, og stille spørsmål. Så det er bare å møte opp i RF-kjelleren på Blindern mellom klokken 8:00 og 8:30 i morgen 😉
Publisert 13. september 2012 25. juni 2018 Kategorier foredrag2 kommentarer til REAL frokost (foredrag)
Forfatter SunnivaPublisert 7. september 2012 Legg igjen en kommentar til Snart hjemme :)
Hei alle fine! Jeg har ikke glemt dere, men internettilgangen her i Kiev har bare ikke akkurat vært helt stabil, og de gangene jeg hadde nett hadde jeg ingen mulighet til å plugge inn pcen - og det har derfor ikke vært noe lyd fra meg 🙁
Nå går jeg snart på flyet, og jeg gleder meg bare sååå til å komme hjem igjen (borte bra, hjemme best;) ). Som dere kan se har jeg anskaffet meg to nye bøker; om Ukraina, og en liten bok om helse-effekter fra Tsjernobyl-ulykken (som jo skjedde bare 10 mil nord for Kiev...) - gleder meg til å lese! I tillegg har jeg blitt kjent med folk som har vært der, og som jobber med å kartlegge effekter; syyyykt spennende 😀
Vi snakkes mer senere, og jeg har noen fler bilder óg 😉
Publisert 7. september 2012 Kategorier UncategorizedLegg igjen en kommentar til Snart hjemme :)
Borte bra, men hjemme best (?)
Forfatter SunnivaPublisert 31. august 2012 Legg igjen en kommentar til Borte bra, men hjemme best (?)
Hei minimuffins med karamellkrem!
Da er to uker i Cannes vel overstått, og ferien er helt over for denne gang. Litt vemodig, selvsagt, men det er jammen ganske ok å vende tilbake til hverdagen igjen også , og vi har jo vært heldige med riktig så fint vær her i hovedstaden i dag óg:)
Vi har virkelig, virkelig kost oss, og gjennomført alt det vi hadde planer om: spise is, plaske i vann og bade, drikke vin - greit å ikke ha så store mål, da blir gjennomføringsevnen god 😉
Her er et lite bilderas fra turen - enjoy!
Middag i gamlebyen
Alexnadra kjører "velli kul mokkosytte" på karusellen
Alexnadra klar for flyturen hjem. Hun sovnet før take-off og sov til vi begynte innflyvningen til Gardermoen. -Noen ganger er det helt greit å reise med små barn 🙂
Av en eller annen merkelig grunn var alle butikkvinduer fylt med høstklær - og da mener jeg høstklær som passer her oppe i nord. Det var altså 30 varmegrader og strålende sol, og allikevel omtrnet umulig å få tak i sommerklær...
Var ganske deilig at denne jobbuken kun ble bestående av en fredag, da, men jeg hadde 170 uleste mail pluss masse ting og ordne...heldigvis fant vi ut at foredraget jeg skal holde på konferansen i Kiev neste uke ikke skal være før på onsdagen - så da har veileder-Sunniva og jeg et haaaav av tid til å bli enige om hva som skal være med og hva som må kuttes. Dessuten har jeg heldigvis blitt tildelt 20 minutter å snakke istedetfor 10 (som er det jeg egentlig har fått beskjed om); altså, HELDIGVIS - jeg tror aldri jeg har gitt en presentasjon på kun 10 minutter (eller, kanskje på barneskolen, men det skulle virkelig holde hardt nå) 😛
Så det er bare å pakke ut kofferten fra ferieturen (ca 1/3 ferdig), vaske klær (snart ferdig med nå), og så pakke den på
nytt igjen for en uke i Kiev. Hadde vært spennende hvis jeg fikk lest bittelittegrann om byen i løpet av helgen; for to måneder siden var jeg ikke engang 100% sikker på hvilket land jeg skulle til...*flau*
Forresten, for de som er interessert i sånt så snakker jeg om stråling og sånn på Radio Norge (Kosmo) på søndag.
Koz og klemz xD
Publisert 31. august 2012 Kategorier hverdagsliv, reise, UncategorizedLegg igjen en kommentar til Borte bra, men hjemme best (?)
Forrige side Side 1 … Side 113 Side 114 Side 115 … Side 136 Neste side
Min første kunstnerkontrakt! 5. desember 2018
Martine til 5. desember: Alexandra
Sunniva til En liten status-update; fra Stavanger Symfoniorkester til BI og gullvagina
Arkiv Velg måned desember 2018 (12) november 2018 (15) oktober 2018 (26) september 2018 (22) august 2018 (28) juli 2018 (25) juni 2018 (23) mai 2018 (19) april 2018 (16) mars 2018 (15) februar 2018 (11) januar 2018 (17) desember 2017 (6) november 2017 (12) oktober 2017 (18) september 2017 (14) august 2017 (14) juni 2017 (14) mai 2017 (11) april 2017 (9) mars 2017 (5) februar 2017 (15) januar 2017 (12) desember 2016 (1) november 2016 (3) oktober 2016 (4) september 2016 (13) august 2016 (12) juli 2016 (1) juni 2016 (15) mai 2016 (18) april 2016 (14) mars 2016 (14) februar 2016 (18) januar 2016 (15) desember 2015 (11) november 2015 (19) oktober 2015 (17) september 2015 (16) august 2015 (8) juli 2015 (5) juni 2015 (9) mai 2015 (12) april 2015 (14) mars 2015 (15) februar 2015 (19) januar 2015 (19) desember 2014 (21) november 2014 (18) oktober 2014 (16) september 2014 (11) august 2014 (16) juli 2014 (9) juni 2014 (15) mai 2014 (16) april 2014 (14) mars 2014 (26) februar 2014 (20) januar 2014 (19) desember 2013 (15) november 2013 (17) oktober 2013 (19) september 2013 (21) august 2013 (16) juli 2013 (11) juni 2013 (16) mai 2013 (21) april 2013 (24) mars 2013 (17) februar 2013 (28) januar 2013 (25) desember 2012 (14) november 2012 (14) oktober 2012 (19) september 2012 (10) august 2012 (8) juli 2012 (6) juni 2012 (19) mai 2012 (27) april 2012 (20) mars 2012 (20) februar 2012 (15) januar 2012 (16) desember 2011 (9) november 2011 (17) oktober 2011 (34) september 2011 (24)